ย่านชุมชนเก่า: ชุมชนโบราณบ้านแกใหญ่
ที่อยู่: ตำบลแกใหญ่ อำเภอเมืองสุรินทร์ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนโบราณบ้านแกใหญ่ เป็นชุมชนโบราณตั้งอยู่บนที่ดอน มีคูน้ำและคันดินล้อมรอบชุมชน พื้นที่โดยรอบเป็นนาข้าว เป็นชุมชนพักอาศัยกึ่งชนบท ประชากรในชุมชนส่วนใหญ่ประกอบอาชีพด้านเกษตรกรรม รับจ้าง และรับราชการ ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับศาสนา สิ่งศักดิ์สิทธิ์และพื้นที่ความเชื่อในชุมชน เช่น วัด ดอนปู่ตา เป็นต้น เป็นชุมชนโบราณที่ตั้งซ้อนทับแหล่งโบราณสถาน และมีความสำคัญทางด้านโบราณคดี คือ มีการขุดพบโบราณวัตถุ เช่น พระพุทธรูปดินเผา โครงกระดูก และเศษภาชนะดินเผา ซึ่งสันนิษฐานว่าน่าจะเป็นที่อยู่ของชุมชนโบราณที่มีอายุประมาณสมัยทวารวดี